|  |
| --- |
| EN 9lk – Arvosana viisi**S1 Kasvu kulttuuriseen moninaisuuteen ja kielitietoisuuteen:**Rakennetaan ymmärrystä maailman moni- ja rinnakkaiskielisyydestä sekä kielellisistä oikeuksista. Tutkitaan englannin kielen kehittymistä globaaliksi lingua francaksi. Otetaan selkoa joidenkin sellaisten maiden kulttuureista ja elämänmuodoista, joissa englanti on keskeisin yhteiskunnassa käytetty kieli. Käytetään sellaisia kielitiedon käsitteitä, jotka auttavat oppilaita englannin kielen opiskelussa sekä kielten välisessä vertailussa. Hankitaan tietoa joistakin englannin kielen varianteista.* Tarkastellaan englannin levinneisyyttä maailmassa keskeisenä kielenä eli lingua francana.
* Tutustutaan joihinkin englannin kielen variantteihin sekä joihinkin sellaisten maiden kulttuureihin, joissa englanti on keskeisin kieli.
* Lisätään kielitiedon käsitteiden käyttöä oppimistilanteissa ja kielten välisessä vertailussa.

**S2 Kielenopiskelutaidot:**Vahvistetaan edelleen kieltenopiskelutaitoja. Harjoitellaan oppimateriaalin monipuolista käyttöä, sanastojen käyttöä, kokonaisuuksien hahmottamista, ryhmittelyä, tiedon hakemista ja tiedon luotettavuuden arviointia.* Oppiminen järjestetään niin, että oppilas voi asettaa omia tavoitteita sekä toimia aktiivisesti ja vastuullisesti.
* Syvennetään kielen rakenteiden opiskelutaitoja ja ohjataan oppilasta valitsemaan ja hyödyntämään itselleen sopivia tapoja opiskella.
* Sanaston opiskelu perustuu oppilaiden valitsemille toimintatavoille; oppilaat aktiivisina, yksilöllisten valintojen tekijöinä.
* Oppilaalle tarjotaan aktiivisesti mahdollisuuksia itsearviointinsa perusteella muuttaa toimintatapojaan tehokkaammiksi. Jaetaan tietoa omasta oppimisesta myönteisessä vuorovaikutuksessa muiden kanssa.
* Työskennellään pitkäjänteisesti ja sinnikkäästi.
* Tietoa haetaan monipuolisesti ja tiedon luotettavuutta arvioidaan.
* Ohjataan oppilasta myönteiseen vuorovaikutukseen, jossa tärkeintä on viestin välittyminen.

**S3 Kehittyvä kielitaito, taito toimia vuorovaikutuksessa, taito tulkita tekstejä, taito tuottaa tekstejä:**Sisältöjä yhdessä valittaessa näkökulmana on nuoren toiminta englannin kielellä eri yhteisöissä, ajankohtaisuus, oppilaiden kiinnostuksen kohteet, suuntautuminen toisen asteen opintoihin sekä tutustuminen nuorten työelämässä ja opiskelussa tarvittavaan kielitaitoon sekä oppilaiden osallisuus ja toimijuus paikallisesti ja globaalisti. Otetaan huomioon englannin kielen levinneisyys ja asema globaalin kommunikaation kielenä. Sanastoa ja rakenteita opetellaan monenlaisista teksteistä, kuten kertovista, kuvaavista tai vaikuttavista teksteistä. Havainnoidaan ja harjoitellaan runsaasti erilaisia vuorovaikutustilanteita eri viestintäkanavia hyödyntäen.* vahvistetaan ääntämistä äänne-, sana- ja lausetasolla, myös uusia tekstejä ääneen luettaessa
* ilmaistaan ja perustellaan omia ajatuksia monipuolisesti virheitä pelkäämättä
* luodaan dialogeja jokapäiväisiin sosiaalisiin tilanteisiin
* etsitään monipuolisista tekstityypeistä ja puheesta pääkohtia, avainsanoja ja tärkeitä yksityiskohtia
* käytetään viestintää ylläpitäviä kysymyksiä ja tarvittaessa viestin uudelleen muotoilua (kompensaatiota), jotta oppilas voi olla viestintätilanteessa aloitteellinen tai varmistaa viestin välittymistä
* aihealueina 7. ja 8. luokien aiheiden lisäksi työelämä, jatko-opiskelu, osallisuus ja toimijuus paikallisesti ja/tai globaalisti
* valitaan oppilaiden kanssa yhdessä myös yksi aihe/vuosi, johon perehdytään tarkemmin (ajankohtaisuus); lisäksi 9. luokalla valitaan vähintään yksi aihe itse tai pienessä ryhmässä, johon perehdytään tarkemmin (integrointi muihin ikäluokan aihekokonaisuuksiin/itsenäinen työskentely)
* aiemmin opittujen rakenteiden vahvistaminen ja uusiin rakenteisiin tutustuminen sekä niiden harjoittelu ja oppiminen vuorovaikutustilanteiden kautta

**Rakenteina 9. luokan loppuun mennessä:*** aiemmin opittujen rakenteiden kertaamista eriyttäen
* passiivi: preesens, imperfekti ja apuverbipassiivi tuottaen, muut tunnistaen ja ymmärtäen
* relatiivilauseet
* epäsuora kerronta vuorovaikutustilanteissa, painotus suullisessa hallinnassa
 |
| OPH:n tukimateriaali päättöarviointiin: <https://www.oph.fi/fi/koulutus-ja-tutkinnot/toisen-kotimaisen-kielen-ja-vieraiden-kielten-paattoarvioinnin-tukimateriaali>  |
| **Opetuksen tavoite** | **Sisältö-alueet** | **Opetuksen tavoitteista johdetut oppimisen tavoitteet** | **Arvioinnin kohde**  | **Osaamisen kuvaus arvosanalle 5**  | **Käytännönläheiset esimerkit** |
| T1 edistää oppilaan taitoa pohtia englannin asemaan ja variantteihin liittyviä ilmiöitä ja arvoja sekä antaa oppilaalle valmiuksia kehittää kulttuurienvälistä toimintakykyään | S1 | Oppilas oppii tuntemaan englannin kielen asemaan ja variantteihin liittyviä arvoja. Hän oppii kielialueen maiden kulttuureja ja elämänmuotoja. Oppilas oppii kehittämään kulttuurien välistä toimintakykyään. | Kielen asemaan ja variantteihin liittyvien kysymysten huomaaminen ja kulttuurien välinen toimintakyky | Oppilas osaa nimetä joitakin maita, joissa englantia puhutaan.Oppilas osaa kertoa jotakin kielialueen maiden kulttuureista ja elämänmuodoista.  | Voidaan tehdä esimerkiksi projektityö, jossa oppilas perehtyy yhden valitsemansa englanninkielisen maan kulttuuriin.  |
| T4 rohkaista oppilasta asettamaan tavoitteita, hyödyntämään monipuolisia tapoja oppia englantia ja arvioimaan oppimistaan itsenäisesti ja yhteistyössä sekä ohjata oppilasta rakentavaan vuorovaikutukseen, jossa tärkeintä on viestin välittyminen | S2 | Oppilas oppii asettamaan tavoitteita kielten opiskelulleen ja reflektoimaan oppimisprosessiaan itsenäisesti ja yhdessä muiden kanssa. Oppilas oppii käyttämään erilaisia tapoja oppia kieliä ja löytää niistä itselleen tehokkaimmat. Oppilas oppii tapoja toimia vuorovaikutuksessa rakentavasti. | Tavoitteiden asettaminen, opiskelustrategioiden hyödyntäminen, oppimisen reflektointi ja vuorovaikutuksessa toimimisen tapojen hahmottaminen | Oppilas osaa käyttää joitakin itselle sopivia kielenoppimistapoja.Oppilas osaa antaa joitakin esimerkkejä tavoista toimia rakentavasti vuorovaikutuksessa. | Oppitunnilla voidaan esimerkiksi harjoitella kokeeseen tai muuhun näyttöön opiskelemista ohjeistetusti. Opettaja antaa esimerkkejä kieltenoppimistavoista, joita oppilaat kokeilevat käytännössä. Rakentavaa vuorovaikutusta on esim. vuoron odottaminen, toisen kuuntelu, toisen vastauksen arvostaminen.  |
| T5 kehittää oppilaan itsenäisyyttä soveltaa luovasti kielitaitoaan sekä jatkuvan kieltenopiskelun valmiuksia | S2 | Oppilas oppii soveltamaan ja kehittämään kielitaitoaan itsenäisesti myös koulun päätyttyä. Hän oppii hyödyntämään ympäristönsä kielellisiä virikkeitä. Oppilaalle kehittyy luottamus itseensä kielenoppijana. | Jatkuvan kielenopiskelun valmiuksien kehittyminen | Oppilas osaa antaa joitakin esimerkkejä mahdollisuuksista kehittää englannin kielen taitoaan. | Tutustutaan kotikansainvälistymisen eri muotoihin ja esim. vaihto-opiskelumahdollisuuksiin (kesäleirit, kielikylpy). Oppilaan arjen kielenkäyttömahdollisuuksien kartoittaminen (pelit, media). |
| **Kehittyvä kielitaito, taito toimia vuorovaikutuksessa** | **Taitotaso A1.3**  |  |
| T6 rohkaista oppilasta osallistumaan keskusteluihin monenlaisista oppilaiden ikätasolle ja elämänkokemukseen sopivista aiheista, joissa käsitellään myös mielipiteitä | S3 | Oppilas oppii toimimaan aktiivisesti erilaisissa vuorovaikutustilanteissa. | Vuorovaikutus erilaisissa tilanteissa | Oppilas selviytyy monista rutiininomaisista viestintätilanteista tukeutuen joskus viestintäkumppaniin. |  |
| T7 tukea oppilaan aloitteellisuutta viestinnässä, kompensaatiokeinojen käytössä ja merkitysneuvottelun käymisessä | S3 | Oppilas oppii olemaan aloitteellinen vuorovaikutustilanteissa.Oppilas oppii käyttämään viestintästrategioita. | Viestintästrategioiden käyttö | Oppilas osallistuu viestintään, mutta tarvitsee edelleen usein apukeinoja. Oppilas osaa reagoida suppein sanallisin ilmauksin, pienin elein (esim. nyökkäämällä), äännähdyksin tai muunlaisella minimipalautteella.Oppilas joutuu pyytämään selvennystä tai toistoa hyvin usein. |  |
| T8 auttaa oppilasta tunnistamaan viestinnän kulttuurisia piirteitä ja tukea oppilaiden rakentavaa kulttuurienvälistä viestintää | S3 | Oppilas oppii tunnistamaan viestinnän kulttuurisia piirteitä. Hän oppii käyttämään kieltä kulttuurien välisessä viestinnässä. | Viestinnän kulttuurinen sopivuus | Oppilas osaa käyttää yleisimpiä kohteliaaseenkielenkäyttöön kuuluvia ilmauksia monissa rutiininomaisissa sosiaalisissa kontakteissa. |  |
| **Kehittyvä kielitaito, taito tulkita tekstejä** | **Taitotaso A1.3** |  |
| T9 tarjota oppilaalle mahdollisuuksia kuulla ja lukea monenlaisia itselleen merkityksellisiä yleiskielisiä ja yleistajuisia tekstejä erilaisista lähteistä sekä tulkita niitä käyttäen erilaisia strategioita | S3 | Oppilas oppii tulkitsemaan puhuttuja ja kirjoitettuja tekstejä. Hän oppii tekstien ymmärtämisstrategioita.  | Tekstien tulkintataidot | Oppilas ymmärtää yksinkertaista, tuttuasanastoa ja ilmaisuja sisältävää kirjoitettua tekstiä ja hidasta puhetta asiayhteyden tukemana.Oppilas pystyy löytämään tarvitsemansa yksinkertaisen tiedon lyhyestä tekstistä. |  |
| **Kehittyvä kielitaito, taito tuottaa tekstejä** | **Taitotaso A1.3** |  |
| T10 ohjata oppilasta tuottamaan sekä puhuttua että kirjoitettua tekstiä erilaisiin tarkoituksiin yleisistä ja itselleen merkityksellisistä aiheista kiinnittäen huomiota rakenteiden monipuolisuuteen ja ohjaten hyvään ääntämiseen | S3 | Oppilas oppii ilmaisemaan itseään suullisesti ja kirjallisesti käyttäen englannin kielen keskeistä sanastoa ja keskeisiä rakenteita. Hän oppii ääntämään ymmärrettävästi. | Tekstien tuottamistaidot | Oppilas osaa rajallisenmäärän lyhyitä, ulkoa opeteltuja ilmauksia, keskeistä sanastoa japerustason lauserakenteita.Oppilas pystyy kertomaan arkisista ja itselleen tärkeistä asioista käyttäen suppeaa ilmaisuvarastoa ja kirjoittamaan yksinkertaisia viestejä sekä ääntää harjoitellut ilmaisut ymmärrettävästi. |  |